ครม.อนุมัติ ขยายเวลายกเว้นภาษีวิสาหกิจชุมชนอีก 3 ปี - พักหนี้สมาชิกกลุ่มสหกรณ์ 2 ปี
ครม.เห็นชอบตัดเงื่อนไข บ้านหลังแรก ขยายเวลายกเว้นภาษีวิสาหกิจชุมชนรายได้ไม่เกิน 1.8 ล้านต่อปี เพิ่มอีก 3 ปี รวมทั้ง พักหนี้สมาชิกกลุ่มสหกรณ์ 2 ปี18 เม.ย. 2560 รายงานข่าวระบุว่า วันนี้คณะรัฐมนตรี (ครม.) มีมติอนุมัติหลักการร่างกฎกระทรวง ฉบับที่ (พ.ศ. ) ออกตามความในประมวลรัษฎากร ว่าด้วยการยกเว้นรัษฎากร (มาตรการภาษีเพื่อส่งเสริมวิสาหกิจชุมชน) ตามที่กระทรวงการคลัง เสนอ และให้ส่งสำนักงานคณะกรรมการกฤษฎีกาตรวจพิจารณาเป็นเรื่องด่วน แล้วดำเนินการต่อไปได้สาระสำคัญของร่างกฎกระทรวงดังกล่าวกำหนดให้มีการขยายเวลาการยกเว้นภาษีเงินได้สำหรับวิสาหกิจชุมชนตามกฎหมายว่าด้วยการส่งเสริมวิสาหกิจชุมชน เฉพาะที่เป็นห้างหุ้นส่วนสามัญหรือคณะบุคคลที่มิใช่นิติบุคคลซึ่งมีเงินได้ไม่เกิน 1800000 บาท ออกไปอีกเป็นระยะเวลา 3 ปี ทั้งนี้ สำหรับเงินได้พึงประเมินที่ได้รับตั้งแต่วันที่ 1 ม.ค. 2560 ถึงวันที่ 31 ธ.ค. 2562กอบศักดิ์ ภูตระกูล ผู้ช่วยรัฐมนตรีประจำสำนักนายกรัฐมนตรี กล่าวถึงมติ ครม.ดังกล่าวว่าเพื่อช่วยบรรเทาภาระภาษีให้กับวิสาหกิจชุมชน ซึ่งเป็นรากฐานทางเศรษฐกิจสำคัญของประเทศกว่า 70000 แห่ง หวังสร้างให้เกิดความเข้มแข็ง สามารถพึ่งพาตนเองได้ เกิดการสร้างงาน สร้างรายได้ และเติบโตเป็นวิสาหกิจขนาดกลางและขนาดย่อมในอนาคต เพื่อเข้าถึงสิทธิประโยชน์ของภาครัฐได้อย่างทั่วถึง เมื่อรัฐบาลผ่อนปรนเงื่อนไขดังกล่าวแล้ว จึงกำหนดเงื่อนไขเพิ่มด้วยการให้วิสาหกิจชุมชนได้รับการยกเว้นภาษีต้องจัดทำบัญชีรายรับ รายจ่ายประจำวัน และยื่นแบบแสดงรายการภาษีประจำปี เริ่มตั้งแต่ปี 2560 เป็นต้นไป ยอมรับว่าการยกเว้นภาษีเงินได้ดังกล่าวกระทบต่อรายได้ของรัฐบาลเพียงเล็กน้อย แต่ต้องการส่งเสริมให้วิสาหกิจชุมชนมีการพัฒนาศักยภาพ การผลิตสินค้าและบริการของชุมชนให้เติบโตในระยะยาวกอบศักดิ์ กล่าวอีกว่า ที่ประชุม ครม.เห็นชอบปรับปรุงหลักเกณฑ์และเงื่อนไขโครงการบ้านประชารัฐและโครงการบ้านธนารักษ์ประชารัฐ เนื่องจากช่วงที่ผ่านมาทั้ง 2 โครงการ มียอดอนุมัติสินเชื่อน้อยมาก เนื่องจากมีข้อกำหนดเข้มงวดทางปฏิบัติ ดังนั้น กระทรวงการคลังจึงเสนอผ่อนปรนเงื่อนไขเพิ่ม สำหรับโครงการบ้านประชารัฐ 1.ยกเลิกข้อกำหนดคุณสมบัติ ต้องไม่เคยมีกรรมสิทธิ์ในที่อยู่อาศัยมาก่อน เปลี่ยนเป็น มีกรรมสิทธิ์ในที่อยู่อาศัยเข้าร่วมโครงการได้ เพื่อเปิดโอกาสให้ประชาชนผู้มีรายได้น้อยที่ขายบ้านไปแล้ว แต่ปัจจุบันไม่มีบ้านและต้องการขอสินเชื่อเพื่อซื้อที่อยู่อาศัยเข้าถึงแหล่งเงินทุนดอกเบี้ยต่ำได้2.แก้ไขการสินเชื่อปลูกสร้างที่อยู่อาศัย (Post Finance) วงเงินสินเชื่อไม่เกิน 1.5 ล้านบาทต่อราย จากข้อกำหนดเดิมให้รวมราคาที่ดินและสิ่งปลูกสร้าง ทำให้กู้เงินสร้างบ้านน้อยมากและไม่จูงใจให้กู้เงิน จึงเปลี่ยนเป็น ไม่ต้องนำราคาประเมินที่ดินมารวมคำนวณการสร้างบ้าน เพื่อให้ประชาชนขอกู้ทั้งซ่อมแซม และปลูกสร้างบ้านเพิ่ม เนื่องจากสินเชื่อเพื่อที่อยู่อาศัยบ้านประชารัฐอนุมัติสินเชื่อ 13631 ราย วงเงินสินเชื่อ 11335 ล้านบาท จากวงเงินทั้งโครงการ 40000 ล้านบาท จากผู้ยื่นขอสินเชื่อ 36394 ราย วงเงินสินเชื่อต้องการ 36500 ล้านบาท นับว่ามีเพียง 1 ใน 4 ของเป้าหมายเท่านั้นสำหรับการดำเนินโครงการบ้านธนารักษ์ประชารัฐ เสนอแก้ไขปรับปรุง คือ โครงการเช่าระยะสั้นเปิดให้เฉพาะเจ้าหน้าที่รัฐเช่าอาศัยระยะเวลา 5 ปี จากเดิมกำหนดให้เพียงเจ้าหน้าที่รัฐไม่เคยมีกรรมสิทธิ์เข้าพักอาศัยและมีรายได้ไม่เกิน 20000 บาทต่อเดือนในวันที่ยื่นจองสิทธิ์ เปลี่ยนเป็นเจ้าหน้าที่รัฐที่มีรายได้ไม่เกิน 20000 บาทต่อเดือนในวันที่จองสิทธิ์ ทำให้เจ้าหน้าที่รัฐย้ายงานมาจากต่างจังหวัดสามารถยื่นเช่าระยะสั้นได้ ส่วนโครงการเช่าระยะยาว จากเจ้าหน้าที่ของรัฐและประชาชนไม่เคยมีกรรมสิทธิ์ที่อยู่อาศัยมาก่อน เพิ่มเป็นเจ้าหน้าที่รัฐและประชาชนปัจจุบันไม่มีกรรมสิทธิ์ในที่อยู่อาศัยได้ ณัฐพร จาตุศรีพิทักษ์ ที่ปรึกษารัฐมนตรีประจำสำนักนายกรัฐมนตรี เปิดเผยว่า ที่ประชุม ครม. ยังมีมติเห็นชอบพักหนี้เกษตรกรที่เป็นสมาชิกสหกรณ์การเกษตรเป็นเวลา 2 ปี และจ่ายชดเชยดอกเบี้ยให้สมาชิกกลุ่มสหกรณ์ กลุ่มเกษตรกรปลูกข้าว ร้อยละ 3 ต่อปี ตามข้อเสนอของกระทรวงเกษตรและสหกรณ์ วงเงินสินเชื่อ 500000 บาทต่อรายผ่านกลุ่มสหกรณ์ สมาชิก 287676 ราย ยอดต้นเงินกู้ 25596 ล้านบาท จากยอดภาระหนี้วันที่ 31 พ.ค. 2559 
ครม.เห็นชอบตัดเงื่อนไข บ้านหลังแรก ขยายเวลายกเว้นภาษีวิสาหกิจชุมชนรายได้ไม่เกิน 1.8 ล้านต่อปี เพิ่มอีก 3 ปี รวมทั้ง พักหนี้สมาชิกกลุ่มสหกรณ์ 2 ปี 18 เม.ย. 2560 รายงานข่าวระบุว่า วันนี้คณะรัฐมนตรี
บ้านหลังแรก,พักหนี้สมาชิกกลุ่มสหกรณ์,มาตรการภาษีเพื่อส่งเสริมวิสาหกิจชุมชน,วิสาหกิจชุมชน,สหกรณ์,โครงการบ้านธนารักษ์ประชารัฐ,โครงการบ้านประชารัฐ